呈高琨璞治书
李孟阳 (Yuan)
玉辉韫椟晋丹山，名悬万里星斗寒。忠肝耿耿皦如日，眸波吟动生微澖。骅骝勤震紫云晓，京华表策闻金銮。一且笔露沾芸香，柏台剑气横秋霜。说尨图治风雨落，凉吹瑶佩鸣锵锵。归欤种菊荅径空，书叠明月轩当松。阿衡未许老耕隐，三骋挟道飘崆峒。天环文运开九重，良弼梦久孚宸衷。苍生拭目望经济，八纮鼓舞融春风。